Miljøorganisationer offentliggør hemmeligstemplet rapport om uranmine i Grønland | Penge | DR
Miljøorganisationer offentliggør hemmeligstemplet rapport om uranmine i Grønland
Landskab omkring Kvanefjeld i det sydlige Grønland set fra helikopter over Eriks fjord (Foto: Morten Rasmussen © Scanpix)
Der kan godt etableres en stor åben uranmine i det grønlandske Kvanefjeld, uden at det får alvorlige konsekvenser for hverken mennesker, dyr eller plantelivet i området.
Sådan lyder konklusionen i et udkast til mineselskabets omfattende VVM-rapport om projektet, som en række miljøorganisationer har valgt at offentliggøre.
Forening: Projektet bør skrinlægges
- Vi er ikke imod mineprojekter som sådan. Men det her projekt bør skrinlægges. Det er for stort og for kompliceret, og de miljømæssige omkostninger er alt for store, siger Mikkel Myrup, der er formand for den grønlandske natur- og miljøforening Avataq.
Frygter radioaktivt støv
Det radioaktive stof uran er omstridt, fordi det kan være særdeles skadeligt for både mennesker, dyr, planter og miljø, hvis det spredes i for store mængder.
Rapport: Meget lille spredning af radioaktivt materiale
Noah bekymret over affaldsdeponering
-Hovedproblemet er, at man vil deponere radioaktivt affald i Taseq-søen. Problemet er, at de radioaktive og giftige stoffer typisk vil være flydende, hvilket gør at de vil trænge ud gennem siderne og bunden af det her bassin, siger Niels Henrik Hooge, der er medlem af Noahs urangruppe.
Frygter sivende giftstoffer
-På lang sigt er det ikke muligt at holde de radioaktive og giftige stoffer isoleret. Der er adskillige måder hvorpå der kan ske udsivning til miljøet, siger Niels Henrik Hooge.
Læs også:Minedrift vil ændre Grønland totalt
Den endelige rapport er ikke færdig
Rapport blev udleveret og derefter hemmeligstemplet
Kvanefjeld-projektet er særdeles omdiskuteret i Grønland.
Grønlands håb om løsrivelse fra Danmark afhænger i stor grad af, om landet kan stå på egne ben rent økonomisk. Derfor er det afgørende for Grønland at få gang i udvindingen af de mange råstoffer, der findes i landet.
Omvendt frygter mange for konsekvenserne af Kvanefjeld-projektet, fordi uran er en del af pakken.
Samtidig har uran-debatten fået ny næring, efter Grønland fik en ny regering den 27. oktober sidste år. De to store partier i regeringen, Siumut og IA, er således lodret uenige på spørgsmålet om uranudvinding.
Mens Siumut grundlæggende er tilhænger af Kvanefjeld-projektet, så er det nye regeringsparti IA modstander af uranudvinding.
Partierne har indtil videre udskudt debatten med henvisning til at de venter på miljøvurderings-rapporten.